**Republika Slovenija, Ministrstvo za delo, družine, socialne zadeve in enake možnosti**, Štukljeva cesta 44, Ljubljana, davčna številka: 76953475, matična številka: 5022860, ki ga zastopa minister Janez Cigler Kralj, kot naročnik (v nadaljnjem besedilu: ministrstvo)

in

**XX,** XX, XX**,** davčna številka: XX, matična številka: XX, ki ga zastopa odgovorna oseba xx, kot prijavitelj razpisanih vsebin (v nadaljnjem besedilu: prijavitelj)

sklepata

**P O G O D B O**

**za financiranje psihosocialnih programov z naslovom: Podpora družinam v tveganih in/ali visoko konfliktnih situacijah od septembra 2021 do septembra 2022**

Številka pogodbe: XX

1. člen

Pogodbeni stranki ugotavljata:

* da se je prijavitelj prijavil na Javni razpis za financiranje psihosocialnih programov z naslovom: Podpora družinam v tveganih in/ali visoko konfliktnih situacijah od septembra 2021 do septembra 2022, ki je bil objavljen v Uradnem listu RS, št. XX z dne XX (v nadaljnjem besedilu: javni razpis),
* da je minister s sklepom, št. XX z dne XX (v nadaljnjem besedilu: sklep), odločil, da se programi v obliki delavnic financirajo,
* da za ureditev medsebojnih razmerij sklepata to pogodbo.

2. člen

(1) Predmet te pogodbe je financiranje programov v obliki delavnicv skupni višini XX EUR, in sicer v letu 2021 XX EUR in v letu 2021 XX EUR.

3. člen

(1) Ministrstvo zagotavlja sredstva za financiranje programa iz proračuna Republike Slovenije v letih 2021 in 2022 iz proračunske postavke 4071 – Programi v podporo družinam, konto 4120, ukrep 2611-11-0056.

(2) Sredstva so namenska in jih sme prijavitelj uporabiti samo za izvedbo programov v obliki delavnic s pripadajočimi materialnimi stroški.

4. člen

(1) Ministrstvo bo sredstva iz 2. člena te pogodbe izplačalo v dveh delih na podlagi izstavljenega e-računa ter Vsebinskega in finančnega poročila programov v obliki delavnic v letu 2021 in v letu 2022, v roku 20 dni od prejetja e-računa.

(2) Izvajalec bo najkasneje:

- do 25. 11. 2021, skupaj z Vsebinskim in finančnim poročilom za opravljene programe v obliki delavnic

v obdobju 20. 9 2021 do 25. 11. 2021 ministrstvu izstavil e-račun v višini XX EUR ter

- do 20. 9. 2022, skupaj z Vsebinskim in finančnim poročilom za opravljene programe v obliki delavnic

v obdobju 1. 1 2022 do 19. 9. 2022 ministrstvu izstavil e-račun v višini XX EUR.

(3) E-račun izstavil preko spletne aplikacije UJPeRačun, v katerem bo navedena številka pogodbe FEP: XX.

(2) Sredstva bo ministrstvo nakazalo prijavitelju na transakcijski račun št.: XX, odprt XX.

(3) Ministrstvo je izvajalcu zavezano za plačila do 31. 12. 2021, za nadaljnja plačila do izteka te pogodbe pa, ko bodo izpolnjeni formalni pogoji glede na veljavni Zakon o izvrševanju proračuna RS ter ostale predpise, ki omogočajo izvrševanje sprejetega Proračuna Republike Slovenije za posamezno leto oziroma sprejeti proračun za posamezno leto. V kolikor pogoji za nadaljnja plačila ne bodo izpolnjeni, bo ministrstvo o tem takoj pisno obvestil izvajalca. Z dnem prejema obvestila se šteje pogodba za razvezano. Obveznosti in pravice nastale do dne razveze pogodbe sta ministrstvo in izvajalec dolžna medsebojno izpolniti in poravnati.

5. člen

Prijavitelj se zavezuje, da bo:

* programe v obliki delavnic izvedel v obsegu, kot je določen v prijavi,
* programe v obliki delavnic, ki so predmet te pogodbe izvedel kvalitetno in v skladu z zapisanimi cilji v prijavi ter ne bo kršil veljavne zakonodaje,
* vodil evidenco in dokumentacijo o delu z uporabniki in programov v obliki delavnic,
* v Vsebinskem in finančnem poročilu, ki ga bo najkasneje do 25. 11. 2021 in 20. 9. 2022 posredoval na ministrstvo predstavil potek izvedbe programov v obliki delavnic, prikazal podatke o izvajalcih, obsegu opravljenega dela, porabljenih skupnih stroških in namenske porabe sredstev,
* poročili oddal na predpisanem obrazcu,
* vodil posebno stroškovno mesto za prihodke in za stroške programov v obliki delavnic ter posebej za prihodke in stroške ministrstva za izvedbo programov v obliki delavnic v času financiranja ,
* kadarkoli omogočil nadzor nad izvajanjem programov v obliki delavnic skrbniku pogodbe s strani ministrstva ali pooblaščeni osebi, kar vključuje nadzor prostorov, strokovnih ravnanj in dokumentacijo,
* pri informiranju javnosti korektno predstavil vlogo ministrstva pri izvajanju programov v obliki delavnic,
* v vseh gradivih nastalih v okviru programov delavnic in objavah v medijih navedel, da jih financira ministrstvo,
* za vključene uporabnike zagotavljal brezplačno izvedbo programov v obliki delavnic.

6. člen

(1) Finančni del poročila mora temeljiti na finančno knjigovodski dokumentaciji in računih, ki se glasijo na prijavitelja in naslov Javnega razpisa, iz katerega je razvidna namenska poraba sredstev.

(2) Če prijavitelj ne bo predložil poročila iz prejšnjega člena te pogodbe, mu bo ministrstvo določilo naknadne roke za njihovo predložitev.

(3) V primeru, da prijavitelj ne bo predložil poročila niti v naknadno določenem roku se šteje, da programa ni izvršil.

7. člen

Pogodbeni stranki soglašata, da bosta skladno z Zakonom o varstvu osebnih podatkov (Uradni list RS št. 94/07 – uradno prečiščeno besedilo in 177/20) in drugimi predpisi s tega področja zagotavljali pogoje in ukrepe za zagotovitev varstva osebnih podatkov in preprečevali morebitne zlorabe.

8. člen

(1) Ministrstvo ima pravico nadzorovati izvajanje programov v obliki delavnic ter zahtevati dodatna poročila o poteku njihove izvedbe. Ministrstvo lahko neposredno in po pooblaščeni osebi opravi nadzor nad finančnim poslovanjem in strokovnim izvajanjem programa. Prijavitelj se obvezuje, da bo pooblaščeni osebi dal na razpolago vse zahtevane listine in podatke za izvedbo pregleda.

(2) Ministrstvo lahko izvaja vsebinski nadzor nad izvajanjem programov v obliki delavnic v obdobju financiranja, nadzor nad finančnim poslovanjem in nadzor nad izvedbo programov v obliki delavnic pa vse do 19. 11. 2025.

9. člen

(1) Prijavitelj prevzema vso odgovornost za strokovnost in pravilnost izvedbe programov v obliki delavnic.

(2) Prijavitelj se obvezuje, da bo prejeta sredstva uporabil izključno za izvajanje programov v obliki delavnic, ki so predmet te pogodbe, skladno s prijavo na javni razpis.

(3) Odgovorna oseba programov v obliki delavnic je s to pogodbo pooblaščena in zadolžena za čim bolj racionalno uporabo sredstev na način, ki bo omogočala izvedbo programov v obliki delavnic in skrbeti za zakonitost, upravičenost in namembnost porabe sredstev.

(4) Če se med izvrševanjem programov v obliki delavnic oziroma po prejemu poročila izkaže, da prijavitelj krši ali je kršil določila te pogodbe oziroma ne dela ali ni delal po vsebinsko določenem programu v obliki delavnic oziroma, da se dogajajo ali so se dogodile očitne nepravilnosti, ministrstvo določi izvajalcu primeren rok za odpravo nepravilnosti oziroma pomanjkljivosti. Če prijavitelj v zahtevanem roku nepravilnosti oziroma pomanjkljivosti ne odpravi oziroma, in če so kršitve tako velike, da jih ni možno odpraviti, ima ministrstvo pravico odstopiti od te pogodbe.

(5) Ne glede na prejšnji odstavek lahko ministrstvo, če prijavitelj niti v naknadno določenem roku ne odpravi pomanjkljivosti oziroma nepravilnosti oziroma nepravilnosti in pomanjkljivosti le v delu odstopajo od pogodbenih obveznosti, potrdi del opravljenih obveznosti v delu, ki ustreza pogodbenim obveznostim in prizna ustrezno višino sredstev glede na potrjen program v obliki delavnic.

(6) V primeru, da ministrstvo ali pooblaščeni organ ministrstva ugotovi, da je prijavitelj sredstva, prejeta po tej pogodbi, uporabil nenamensko, se prijavitelj obvezuje ministrstvu takoj vrniti vsa nakazana sredstva, ki so bila porabljena nenamensko z zakonskimi zamudnimi obrestmi, obračunanimi od dneva nakazila sredstev do dneva vračila. Če ministrstvo ugotovi, da so bila dodeljena sredstva porabljena nenamensko le v delu, lahko ministrstvo zahteva povrnitev že prejetih sredstev le v delu, ki ni bil porabljen nenamensko.

(7) Če se pri pregledu poročila ali pri izvedbi nadzora nad izvajanjem programov v obliki delavnic ugotovi odstopanje od prijave ali nekvalitetno izvajanje programov v obliki delavnic, ministrstvo lahko zahteva vračilo že prejetih sredstev, ki jih mora prijavitelj vrniti v roku, ki ga določi ministrstvo v pozivu, skupaj z zakonskimi zamudnimi obrestmi, obračunanimi od dneva nakazila do dneva vračila.

(8) V primeru, da se ugotovi, da je prijavitelj programov v obliki delavnic v okviru sredstev proračuna Republike Slovenije za iste zadeve financiran dvakrat, mora prejeta sredstva po tej pogodbi vrniti z zakonskimi zamudnimi obrestmi, obračunanimi od dneva nakazila sredstev do dneva vračila.

(9) Pogodbeni stranki se lahko dogovorita za sporazumno prenehanje te pogodbe. Rok za sporazumno prenehanje pogodbe je 30 dni. S sporazumnim prenehanjem pogodbenega razmerja se stranki s pisnim sporazumom dogovorita o finančnih in pravnih posledicah prenehanja pogodbe.

10. člen

(1) Pogodba se sklepa za obdobje izvedbe programov v obliki delavnic. Ministrstvo si pridružuje pravico spremembe pogodbene vrednosti v primeru, če pride do zmanjšanja sredstev v proračunskem letu. V primeru zmanjšanja sredstev bo v skladu z javnim razpisom izdan poseben sklep.

(2) Za vse morebitne spremembe pogodbe bosta pogodbeni stranki sklenili aneks k tej pogodbi.

11. člen

V skladu s 14. členom Zakona o integriteti in preprečevanju korupcije (Uradni list RS št. 69/11- uradno prečiščeno besedilo in 158/20) je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, nična.

13. člen

Za izvajanje te pogodbe pogodbeni stranki določita skrbnike, in sicer:

* skrbnik pogodbe na strani prijavitelja je XX,
* vsebinska skrbnica pogodbe na strani ministrstva je XX,
* finančna skrbnica pogodbe na strani ministrstva je XX.

14. člen

Pogodbeni stranki bosta medsebojne spore iz te pogodbe reševali sporazumno, če pa to ne bo mogoče, je za reševanje pristojno sodišče v Ljubljani.

15. člen

Ta pogodba začne veljati, ko jo podpišeta obe pogodbeni stranki, uporablja pa se od 20. 9. 2021 do 19. 9. 2022 in je sestavljena v štirih (4) enakih izvodih, od katerih prejme prijavitelj dva (2) izvoda in ministrstvo dva (2) izvoda pogodbe.

Številka spisa: XX

Ljubljana, dne Ljubljana, dne XX

|  |  |  |
| --- | --- | --- |
|  |  |  |
| XX |  | REPUBLIKA SLOVENIJA  Ministrstvo za delo, |
| Odgovorna oseba  XX |  | družine, socialne zadeve in  enake možnosti  Janez Cigler Kralj  M I N I S T E R |